Diari Oficial de la Generalitat Valenciana


Sumari del DOGV 4205, del 07-03-2002 (2002/1807)

ACORD d'1 de febrer de 2002, de la Comissió Territorial d'Urbanisme de València, relatiu a la modificació núm. 6 del Pla General de Xirivella.
----------------------------------------------------------------------------------------------------------------------------------------------

### Dades del document

Número de DOGV
:   4205

Data del DOGV
:   07-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1807


Data del document
:   01-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Xirivella
    * pla d'urbanisme

ACORD d'1 de febrer de 2002, de la Comissió Territorial d'Urbanisme de València, relatiu a la modificació núm. 6 del Pla General de Xirivella. [2002/1807]
  
Vist l'expedient remés per l'Ajuntament de Xirivella referit a la modificació núm. 6 del Pla General, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant l'Acord del ple de l'Ajuntament en la sessió del dia 18 de gener de 2001. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan amb data 20 de setembre de 2001.
  
Segon
  
El projecte consta de memòria informativa i justificativa, ordenances i plans d'informació i ordenació.
  
Tercer
  
La modificació afecta una illa del sòl urbà residencial qualificada pel Pla General d'illa tancada, ubicada entre el carrer d'Isabel de Villena, el carrer de Matilde Salvador i l'avinguda de la Pau.
  
Proposa, en síntesi, una reordenació dels volums inicialment previstos, a través de l'obertura de l'illa ?a fi de resoldre el fons de perspectiva del carrer de la Senyera-, la previsió d'un espai lliure interior i l'increment del nombre de plantes edificables ?i s'admet la possibilitat de construir una planta àtic reculada-.
  
La modificació es justifica en essència, en la incongruència de l'illa amb la morfologia urbana de l'entorn i en la compatibilitat de l'ordenació proposada amb la trama existent.
  
Quart
  
El director general d'Urbanisme i Ordenació Territorial va emetre, amb data 25 de maig del 2001, un informe previ de caràcter favorable respecte del projecte de modificació núm. 6 del planejament de Xirivella.
  
Cinqué
  
Xirivella té el Pla General aprovat definitivament per la Comissió Territorial d'Urbanisme amb data 28 de novembre de 1989.
  
Sisé
  
La Comissió Informativa de la Comissió Territorial d'Urbanisme de València, en la sessió del dia 24 de gener de 2002, va emetre un informe relatiu al projecte que ens ocupa, i així es compleix el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
El projecte justifica que la modificació no incrementa l'aprofitament lucratiu privat, ì no són aplicables les determinacions de l'article 55.3 de la LRAU i de l'article 17 de l'annex al Reglament de Planejament de la Comunitat Valenciana.
  
Quart
  
Respecte del fons de la reordenació pretesa, es tracta de qüestions relatives a l'ordenació detallada, finalment de competència municipal.
  
Cinqué
  
Les determinacions contingudes en la modificació es consideren correctes de forma general, des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Sisé
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió territorial d'Urbanisme, en la sessió de l'1 de febrer de 2002, acorda aprovar definitivament la modificació núm. 6 del Pla General de Xirivella.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú.
  
València, 1 de febrer de 2002.- El secretari de la Comissió Territorial d'Urbanisme: José Manuel Palau Navarro.